stanford-oval/wikipedia huggingface dataset:
תל גזר
היסטוריה > מהמאה ה-13 עד היום

מאוחר יותר נעשה שימוש בבית הקברות הביזנטי על ידי תושבים ממלוכים.
למרגלות התל הוקם בתקופה העות'מאנית הכפר הערבי אבו שוּשֶה. בני משפחת מלוויל ברגהיים הצליחו בשלבים לרכוש את כל אדמות התל, אך עקב קשיים כלכליים איבדו אותן. הקרקעות נקנו בשנת 1913 על ידי הברון רוטשילד, ובהמשך עברו לידי הרברט בנטוויץ', שעמד בראש חברת הקרקעות הציונית "מסדר המכבים".
בשנת 1917 הגיעו יחידות הקורפוס המדברי של צבא בריטניה בפיקודו של אלנבי לאזור תל גזר לאחר שהתקדמו במבצע רצוף ומהיר מרפיח דרך פלוג'ה, גדרה, ראשון לציון ורחובות. בתל גזר (מוצב אבו שושא) החזיק כוח מאסף טורקי חזק שנסוג עם התקדמות הקרב. ההתקפה של הבריגדה ה-22 על תל גזר נערכה כהתקפת פרשים והייתה חלק מהתקפה גדולה יותר שתכליתה לנתק בין הארמייה השמינית הטורקית, שנסוגה לכיוון מישור החוף, והארמייה השביעית שנסוגה לכיוון הר חברון וירושלים. ההתקפה תוכננה להרחיב את הטריז בין הארמיות ובכך להחלישן.
בשנת 1945 התיישבה באזור קבוצת גזר. ביוני 1948, בזמן מלחמת העצמאות, הותקפה הקבוצה בידי הלגיון הירדני, נכבשה ו־28 ממגיניה נפלו. בסופו של דבר נכבשו השטחים מחדש על ידי הפלמ"ח, ומאז הם מהווים חלק ממדינת ישראל. המועצה האזורית גזר נקראת על שם התל. בשנת 1948 חברי הכשרת עמלים מאזור חדרה הגיעו להתיישבות באזור תל גזר ושטחים שבעבר היו שייכים לכפר הערבי אבו שושה. ההתיישבות לא צלחה.
בשנת 2010 הוכרז התל כגן לאומי.
בשנת 2022, האתר הארכאולוגי והגן הלאומי נשרף לחלוטין בשרפה. על פי בדיקה ראשונית בשטח לא נפגעו בצורה דרמטית מונומנטים ארכאולוגיים באתר.
ראו גם

כתובות תחום גזר
לוח גזר
לקריאה נוספת

איתמר זינגר, קברים ונוהגי קבורה בארץ ישראל בתקופה העתיקה, הוצאת מוסד יד יצחק בן-צבי והחברה לחקר ישראל ועתיקותיה, ירושלים, תשנ"ד – 1994.
בנימין מזר, חפירות ותגליות, מסות בארכאולוגיה של ארץ ישראל, הוצאת מוסד ביאליק והחברה לחקר ארץ ישראל ועתיקותיה, ירושלים, תשמ"ז – 1986.
בנימין מזר, האנציקלופדיה לחפירות ארכאולוגיות בארץ ישראל, כרך א', 111-117, "גזר", הוצאת מסדה, ירושלים, תשל"א- 1970.
ויליאם אולברייט (לעברית – אהרן אמיר), ארכאולוגיה של ארץ ישראל, הוצאת עם עובד, תל אביב, תשכ"ה – 1965.
אפרים שטרן, האנציקלופדיה החדשה לחפירות ארכאולוגיות בארץ ישראל, כרך א', 305-316, "גזר", כרטא, ירושלים, 1992.
יגאל ידין, חצור, פרק 13: גזר-חפירות בתוך הספר, 200-205, הוצאת ספריית מעריב והאוניברסיטה העברית, 1975.
אלעזר ליפא סוקניק, אנציקלופדיה מקראית, כרך 2, 465-473, "גזר", הוצאת מוסד ביאליק, תל אביב, תשל"ו - 1976.
זאב וילנאי, אנציקלופדיה לידיעת הארץ, כרך 2, 1920-1303, "גזר", הוצאת עם עובד.
האנציקלופדיה העברית, כרך 5, 579-581, "גזר", הוצאת מסדה.
יגאל שילה, מפעלי מים תת-קרקעיים בתקופת הברזל, האדריכלות בארץ ישראל בימי קדם, החברה לחקירת ארץ-ישראל ועתיקותיה, ירושלים, 1987
איתמר זינגר, קברים ונוהגי קבורה בארץ ישראל בתקופה העתיקה, הוצאת מוסד יד יצחק בן-צבי והחברה לחקר ישראל ועתיקותיה, ירושלים, תשנ"ד – 1994.
Macalister, Robert Alexander Stewart, The excavation of Gezer, v 1 ,v 2: 1902-1905 and 1907-1909,1911,1912 London
V/H/S: Viral

| --- | --- |
כרזת הסרט באנגלית
כרזת הסרט באנגלית
 בימוי:  מרסל סארמינטו (אנ') (סיפור המסגרת) גרג בישופ (אנ') (דנטה הגדול) נאצ'ו ויגאלונדו (אנ') (מפלצות מקבילות) אהרון מורהד (אנ') (סופת עצמות) טוד לינקולן (מערבולת יפהפייה)
 הופק בידי:  גרי בינקלוו בראד מיסקה (אנ')
 תסריט:  נאצ'ו ויגאלונדו (אנ') מרסל סארמינטו (אנ') גרג בישופ (אנ') ג'סטין בנסון (אנ') טי. ג'יי קימפל אד דאות'רי דייוויד וויט
 שחקנים ראשיים:  Emilia Zoryan Carrie Keagan גרג בישופ Marian Álvarez ג'סטין בנסון בלייר רדפורד Randy McDowell אמנדה בייקר ג'סטין ולבורן אהרון מורהד 
 מדינה:  ארצות הברית
 חברת הפקה:  Bloody Disgusting (אנ') The Collective (אנ') Haxan Films (אנ') Divide/Conquer (אנ')
 חברה מפיצה:  Magnet Releasing (אנ')
 שיטת הפצה:  וידאו על פי דרישה
 הקרנת בכורה:  23 באוקטובר 2014 (VOD) 21 בנובמבר 2014 (ארצות הברית)
 משך הקרנה:  81 דקות
 שפת הסרט:  אנגלית ספרדית
 סוגה:  סרט אימה, Found Footage 
 הכנסות:  $82,409
 הכנסות באתר מוג'ו:   vhsviral
 סרט קודם:  V/H/S/2
 סרט הבא:  V/H/S/94
 אתר רשמי
 דף הסרט ב־IMDb
 
V/H/S: Viral הוא סרט אימה ו-Found Footage אונתולוגי אמריקאי משנת 2014 שנוצר על ידי Bloody Disgusting (אנ'). הסרט הוא הסרט השלישי בסדרת סרטי V/H/S (אנ'). הסרט בוים על ידי בראד מיסקה (אנ') ומכיל בתוכו סרטי אימה קצרים שנוצרו על ידי נאצ'ו ויגאלונדו (אנ'), מרסל סארמינטו (אנ'), גרג בישופ (אנ'), ג'סטין בנסון (אנ') ואהרון מורהד (אנ').
סיפור המסגרת של הסרט עוסק בצלם חובב שעסוק בלתעד כל דבר סביבו. שלושת סרטי האימה הקצרים עוסקים בקוסם חובב שמקבל לידיו חפץ קסום בעל עוצמה, מכונה ביתית שפותחת שער למימד אחר וחבורת סקייטרים שניצודים על ידי כת מקסיקנית. סרט קצר רביעי היה אמור להיכנס לסרט, אך הוא הוצא ברגע האחרון משום שלדעת היוצרים, לא התאים לטון הכללי של הסרט. הסרט החסר צורף לגרסת ה-DVD והבלו-ריי ומתחיל מיד כשכתוביות הסיום מסתיימות. הכנסות הסרט הסתכמו ב-$82,409 ממכירות כרטיסי הקולנוע וכן $251,374 מהפצה ביתית.
עלילה > מעגלים זדוניים / סיפור המסגרת

בוים על ידי מרסל סארמינטו (אנ').
נכתב על ידי טי.ג'יי קימפל ומרסל סארמינטו.
קווין הוא צלם חובב שמתעד בקביעות את בת זוגו, אייריס. בתחילה, אייריס נהנית מהתחביב של קווין, אך עד מהרה העניין מתחיל להימאס עליה והיא נעשית מודאגת מהאובססיה של קווין. לאט מתברר שהאובססיה של קווין לצילום היא מנגנון הגנה כתוצאה מחייו של קווין עם סבתו המתעללת, שבשלב מסוים אף מופיעה עירומה באחד מסרטיו. במהלך הלילה, קווין ואייריס מבחינים במרדף משטרתי אחרי אוטו גלידה שנמצא בשכונה שלהם וקווין מחליט לתעד את המרדף במטרה ליצור סרטון ויראלי. קווין מפספס את אוטו הגלידה ורואה את אייריס יוצאת החוצה מהבית, עם מבט מבולבל על פניה לאחר שקיבלה שיחת וידאו מסתורית. כשקווין מסובב את גבו לרגע, אייריס נעלמת וקווין משער שאוטו הגלידה חטף אותה. לאחר ששוטר שעמד מולו נדרס על ידי אוטו הגלידה, קווין עולה על אופניו ומתחיל במרדף אחריו. במהרה, מתגלה שכל יושבי השכונה יצאו מבתיהם וצופים במרדף. חלק מהשכנים מקבלים תמונות מוזרות לטלפונים שלהם ומתחילים להתנהג באלימות. בזמן המרדף של קווין אחר הרכב, הסרט הראשון מתחיל.
עלילה > דנטה הגדול

נכתב ובוים על ידי גרג בישופ (אנ').
סרט זה מצולם בסגנון סרט דוקומנטרי על פשע אמיתי ובמהלכו מרואיינים מומחים לקסמים, מבקרי תיאטרון, שוטרים והדמות הראשית.
ג'ון מק'מולן הוא קוסם חובב המתגורר בפארק קראוונים (אנ') ומוצא גלימה שבעבר הייתה שייכת להארי הודיני. ג'ון מגלה שעטיית הגלימה מעניקה לו יכולת לבצע קסמים אמיתיים. ג'ון מנצל את כוחותיה של הגלימה, קורא לעצמו "דנטה הגדול" ומתחיל לערוך מופעי קסמים במטרה להתפרסם. למרות זאת, ג'ון מגלה שהגלימה חיה וניזונה מבשר אדם. על מנת לספק את תאוות הגלימה, ג'ון שוכר "עוזרות" להופעותיו ומתעד את הגלימה אוכלת אותן. ג'ון משתמש בכוחותיו כדי לשגר אליו את קליי בוולנד, בן זוגה המתעלל של סקרלט קי, העוזרת האחרונה שלו. כשסקרלט מגלה את אוסף הקלטות של ג'ון בחלל נסתר בחדר ההלבשה שלו, היא מתקשרת למשטרה, אך ג'ון משתמש בכוחותיו כדי לברוח מהם. בזמן שסקרלט נחקרת בתחנת משטרה על ידי שוטר, ג'ון משגר אותה מהתחנה אליו. צוות SWAT פורץ למקום ועוצר את ג'ון, אך ג'ון משתמש בקסמיו כדי להרוג את כולם. סקרלט מנסה לקחת את הגלימה מג'ון בכוח והשניים מתחילים לריב, אך ג'ון מצליח לקחת את הגלימה בחזרה אליו. לפני שג'ון מצליח להרוג את סקרלט, סקרלט משתמשת בטריק שג'ון לימד אותה במטרה לעצור אותו ונותנת לגלימה לאכול אותו. סקרלט שורפת את הגלימה, אך מוצאת אותה בביתה תלויה על דלת הארון. כשהיא מתקרבת לגלימה, זוג ידיים גדולות ומוצללות יוצאות ממנה ותופסות אותה.
עלילה > מעגלים זדוניים / סיפור המסגרת

בחזרה לסיפור המסגרת, קווין והמשטרה ממשיכים במרדף אחר אוטו הגלידה. קבוצת נערים עומדת על גשר מעל ומנסה לצלם את המרדף, ואחד מהם נכנס למצב היפנוטי ובוהה בטלפון שלו. נער אחר מהקבוצה מאבד את אחיזתו ונופל מהגשר הישר אל הכביש ונדרס. קווין נעצר על ידי חבורת רוכבי אופניים, אך הם מחליטים לעזור לו לאחר שאחד מהם נלכד בקצה האחורי של אוטו הגלידה, עור רגליו מופשט ממנו (בעקבות החיכוך של רגליו עם הכביש) והוא נהרג. למרות זאת, קווין ממשיך במשימתו להצלת אייריס והסרט הקצר הבא מתחיל.
עלילה > מפלצות מקבילות

נכתב ובוים על ידי נאצ'ו ויגאלונדו (אנ').
בספרד, אלפונסו הוא ממציא שעובד על ההמצאה החדשה שלו ומבטיח לאשתו, מרת'ה שהוא יבוא למיטה בקרוב. ההמצאה של אלפונסו היא שער בין ממדי נסיוני. אלפונסו מפעיל את השער ומגלה שהצד השני זהה לחלוטין לחניית הבית שלו. אלפונסו פוגש העתק מדויק של עצמו שמביט בו מהצד השני ומגלה שהשער עובד ושהוא פתח דלת למימד מקביל. שתי הגרסאות של אלפונסו מברכות אחת את השנייה ובעקבות הסקרנות, מחליטים להתחלף האחד עם השני למשך 15 דקות. בזמן שאלפונסו חוקר את המימד המקביל, הוא לומד ששני העולמות זהים במדויק אחד לשני. אלפונסו פוגש בגרסה מקבילה של מרת'ה, שמציגה לו שני גברים שלשניהם קוראים אוריאול. בסלון הבית, סרט סנאף פורנוגרפי מתנגן בטלוויזיה ובמרכז הסלון יש ערימת איברים אנושיים. מרת'ה המקבילה מפצירה באלפונסו לבצע טקס ביחד שני הגברים. אלפונסו נעשה מוטרד מהסיטואציה ובורח. בחוץ הוא מבחין בצלב הפוך ומסיק שבעוד בעולם שלו אנשים מאמינים באלוהים, בעולם זה הם סוגדים לישות דמונית כלשהי. בעודו בחוץ, שני הגברים תופסים ולוכדים אותו. עיניהם ופיהם מתחיל לזהור באדום, ואחד הגברים מוריד את מכנסיו ומתגלה שבמקום פין, מפלצת פאלית בעלת שיניים חדות מחוברת לגופו. בחזרה בעולם האמיתי, אלפונסו המקביל מגלה שמרת'ה הלכה לישון, מפשיט את מכנסיו ומתגלה שגם לו יש את אותה המפלצת מחוברת לגופו. מרת'ה מתעוררת ונבהלת מהמראה. בחזרה בעולם המקביל, אלפונסו דוקר את הפין של אחד הגברים בעזרת מברג ובורח בחזרה לבית, שם, מרת'ה המקבילה מורידה את החלוק שהיא לובשת וחושפת יצור מפלצתי דמוי פות עם שיניים על גופה. אלפונסו המבועת מכה אותה ובורח חזרה לעולם ממנו הוא הגיע, אלפונסו המקביל, שגופו מדמם לאחר שהותקף על ידי מרת'ה המבוהלת, דוקר את אלפונסו המקורי. מרת'ה המקבילה מופיעה ואוכלת את אלפונסו המקביל בעזרת המפלצת על גופה ואלפונסו המקורי סוגר את השער בין הממדים. מרת'ה חוזרת, משערת שאלפונסו הוא אותו האחד שתקף אותה קודם לכן ודוקרת אותו בהיסטריה בזמן שאלפונסו מתחנן בפניה שתעצור.
עלילה > מעגלים זדוניים / סיפור המסגרת

בחזרה לסיפור המסגרת, קווין ממשיך במרדף אחר אוטו הגלידה בזמן שהאוטו נוסע במעגלים ברחבי השכונה. במקביל, קווין מתחנן בפני המשטרה שיסייעו לו להציל את אייריס. באחד הבתים, כנופיה היספנית עורכת ברביקיו לכבוד שחרורו של אחד מהם מהכלא. חברי הכנופיה רואים את המסוק המשטרתי מרחף מעל השכונה ואחד מחברי הכנופיה מסיק שבת זוגו הלשינה עליו. לפתע, המוזיקה המתנגנת ברדיו משתנה למוזיקת אופרה וגורמת לאורחים להפוך לאלימים ולהרוג אחד את השני בעזרת מזלגות. בזמן שאוטו הגלידה עובר ליד הבית, מתברר שמכל גז נשבר במהומה וכל המקום מתפוצץ. הסרט הקצר הבא מתחיל.
עלילה > סופת העצמות

בוים על ידי ג'סטין בנסון (אנ') ואהרון מורהד (אנ').
נכתב על ידי ג'סטין בנסון (אנ').
ג'ייסון ודני הם צמד סקייטרים מלוס אנג'לס שמתעדים עצמם מבצעים פעלולים מסוכנים במטרה ליצור סרט פעלולים. הצלם שהשניים שכרו, טיילור, משכנע את השניים לבצע פעלולים מסוכנים וכמעט בלתי אפשריים מתוך רצון שהשניים ימצאו את מותם והוא יוכל למכור את התיעוד כסרט סנאף. במהרה, השניים משתעממים וטיילור מציע להם להמשיך את הסרט בטיחואנה, מסביר להם שהוא חשב על מתחם בו הם יכולים לגלוש. טיילור יוצר קשר עם חברו, שון ומציע לו להצטרף לטיול בתמורה לתשלום כל ההוצאות שלהם בעזרת כרטיס האשראי של אביו. עם הגעתם, השניים מבלים בטיחואנה ורוכשים זיקוקים. במהלך שיטותם, החבורה מאבדת את דרכה ופוגשים באישה מסתורית. לאחר מכן, החבורה מוצאת מקום בו הם יוכלו לגלוש: תעלת מי תהום (אנ') ישנה. טיילור מדרבן את השניים לבצע עוד פעלולים, אך אחד מהסקייטרים פוצע את עצמו ומדמם על פנטגרם שמצויר על הרצפה. למרות הטמפרטורה, הדם שנזל מתייבש במהירות. החבורה מבחינה באישה שהם פגשו קודם עומדת בסמוך. טיילור מציג את עצמו ומציע לסייע לה, אך האישה תולשת את זרועו של טיילור. מיד לאחר מכן, קבוצה חברי כת עם גלימות, שהשתמשו בתעלה כמיקום עבור הפולחן שלהם, מוצאים את הסקייטרים ותוקפים אותם. הקבוצה מצליחה להרוג את חברי הכת, אך טיילור עולה בלהבות ושון נדקר על ידי אחד מחברי הכת ומתחיל לדמם. ברקע נשמעת צרחה זדונית וחברי הכת, שמתו קודם לכן, מתעוררים מחדש לחיים כשלדים ותוקפים בשנית. ג'ייסון ודני משתמשים בזיקוקים שהם רכשו במטרה להרוג את חלק מהשלדים. השניים מנסים לברוח בחזרה לגבול בזמן שהייצור, אותו חברי הכת ניסו לזמן מופיע בתעלת שפכים ואוכל את טיילור ואת המצלמה ביחד איתו.
עלילה > מעגלים זדוניים / סיפור המסגרת

בחזרה לסיפור המסגרת, המסוק המשטרתי מדווח ששריפות החלו להתפשט ברחבי העיר. קווין ממשיך במרדף אחר אוטו הגלידה ובדרכו נתקל באישה שמדממת מאפה. קווין מנסה לגרום למונית לעצור, אך הנהג מסרב. במקביל, נהג המונית מסייע לחברו, צלם סרטי פורנו לצלם סצנה עם אישה צעירה במושב האחורי של המונית. לפתע, האישה שולפת אקדח וחושפת שאותו הבמאי מכר בעבר סרטונים מגונים שהוא קיבל מבן זוגה לשעבר ושהחשיפה הרבה הרסה את חייה. האישה מאיימת על הבמאי עם האקדח ומצווה עליו להתפשט, אחרת היא תירה לו במפשעה. הבמאי מנסה להילחם ולקחת את האקדח, אך השלושה נהרגים לאחר שניידת משטרה מועפת ישירות אליהם.
בעלות השחר, קווין מצליח להגיע אל אוטו הגלידה, שנמצא נטוש בסמוך לנהר וחלקי גופות מפוזרים סביבו. קווין נכנס אל האוטו ומגלה שהוא ריק ושזוג ידיים כרותות דבוקות עם נייר דבק להגה. קווין חוקר את החלק האחורי של אוטו הגלידה ומוצא מספר טלוויזיות מונחות אחת על השנייה (בדומה לסרטים הקודמים). אייריס מופיעה על גבי אחד המסכים ומפצירה בקווין להעלות את התיעוד לרשת האינטרנט. בתחילה, קווין מסרב מכיוון שהסרט (בו האנשים במהלך הסרט צפו) גורם לאנשים לצאת מדעתם, אך לבסוף הוא מסכים לאחר שגופה של אייריס מתחיל להתעוות. קווין לוחץ על מתג עליו רשום "העלאה" ויוצא מהאוטו. בחוץ, קווין מוצא את אייריס המעוותת ומתברר שהיא מתה כבר זמן מה ומכשיר הטלפון שלה בתוך פיה. קווין מוציא את הטלפון מפיה של אייריס ומגלה שמצלמת הסלפי שלו דלוקה. קווין מביט בעצמו ומגלה שאפו התחיל לדמם. בשוט האחרון של הסרט, הסימפוניה התשיעית של בטהובן מתנגנת ברקע בזמן שהמצלמה מתרחקת וחושפת שהעיר עולה בלהבות. מתברר שהסרט שקווין העלה הפך לויראלי והחל להשפיע על אלפי אנשים, בכך המטרה שהוצגה בשלושת סרטי V/H/S הושגה.
עלילה > מערבולת יפהפייה

בוים ונכתב על ידי טוד לינקולן.
סרט קצר ללא דיאלוגים העוקב אחר ארגון זדוני במאמצו ללכוד רוצח סדרתי.
בניגוד לסרטים הקודמים, הסרט לא מצולם בסגנון Found Footage. הסרט הוצא מהעריכה ברגע האחרון מכיוון שלא התאים לטון הכללי של הסרט המלא. הסרט הקצר נמצא בגרסת ה-DVD והבלו-ריי של הסרט ומתחיל לאחר שכתוביות הסיום מסתיימות.
שחקנים > מעגלים זדוניים / סיפור המסגרת

פטריק לאורי - קווין.
אמיליה ארס (אנ') - אייריס.
סטיב ברנס - שוטר.
סטפני סילבר - אווה.
אנג'לה גרסייה - קרולינה.
גרי שוגרמן - לואיס.
סיליה קיי. מיליוס - סבתא.
גארת' ביילס - אדם מבוהל.
ואל וגאס - גבריאלה.
חורחה מרקז - קרלוס.
צ'אד גוארנרו - הדוד אלברטו.
נואל אן מאברי - לולו.
קני ברנס - נהג מונית.
מרי רלסטון- בת זוג.
אנתוני רוג'רס - בן זוג.
ריצ'רד קאוץ' - החבר הכי טוב של בן הזוג.
שחקנים > דנטה הגדול

ג'סטין וולבורן (צר') - ג'ון מק'מולן / דנטה הגדול.
איימי ארגו - סקרלט קי.
דן קאודיל - הבלש גרגורי האג'ס.
סטפן קאודיל - מנהיג צוות SWAT.
ניית'ן מולבי - מבקר תיאטרון.
ג'ון קוראן - בלאקסטון.
סוזן ויליאמס - אמא של ג'ון / דנטה.
גרג בישופ (אנ') - במאי סרט דוקומנטרי.
מייקל אהרון מיליגן - קליי.
מאט פיבי - חבר בחוליית SWAT.
רנדי מק'דואל - הארי הודיני.
קרי קיגן (אנ') - עצמה.
ג'סיקה לוזה - אישה במקלחת.
גרייסון צ'אדוויק - אישה לצד הודיני.
אמנדה בייקר (אנ') - אישה לצד הודיני.
אמנדה הול - עוזרת במופע קסמים.
בלייר רדפורד - עצמו.
קורי רוס - עצמו.
ג'סיקה סייפטי - עצמה.
שחקנים > מפלצות מקבילות

גוסטבו סלמרון (אנ') - אלפונסו / אלפונסו המקביל.
מריאן אלוורז (אנ') - מרת'ה / מרת'ה המקבילה.
צ'אבי דאורה - אוריאול.
אסטבן נאוורו - אוריאול.
שחקנים > סופת העצמות

ניק בלנקו - דני.
צ'ייס ניוטון - ג'ייסון.
שיין בריידי - טיילור ("האיש עם המצלמה").
כריסטיאן טולדנו - שון ("זה עם הכסף לדלק").
דייוויד קאסטרו - אדם מתפלל.
אנג'ל סלה-בלן - פני גולגולת.
ג'אוד אל ברני - פני גולגולת.
מייקל פלורס - פני גולגולת.
אלכסנדרה באסור - אישה פיה.
נטליה פררו - אישה מפחידה.
ג'ונז ג'ונס - פני עצם.
קונרד קיי. פראט - פני עצם.
ג'ון אורבק - חסר בית בפארק.
שחקנים > מערבולת יפהפייה

ג'יידן רובינסון - הקיסרית.
שאיין סקרבורו - אדם עם מסיכה.
ג'קסון ג'יימס - אדם עם מסיכה.
מארק סטפן וורד - אדם עם מסיכה.
טיילור וסט - אישה בחדר הפולחן.
ג'ייד גוטצ'ר - אישה בחדר הפולחן.
טיפאני המיל - אישה בחדר הפולחן.
טמפל הול - אישה בחדר הפולחן.
קייסי לנדול - אישה בחדר הפולחן.
ניושה חוסרואר - אישה בחדר הפולחן.
ג'נין הרינגטון - קורבן.
אנה קאזמי - קורבן.
קלסי רישאד - קורבן.
פיית' טולפסון - קורבן.
רים באסמה - קורבן.
לינדסי קליפט - קורבן.
לאורה אשמן - קורבן.
קלואי ניקולס - קורבן.
הפצה

הסרט שוחרר בפלטפורמות וידאו על פי דרישה ב-23 באוקטובר 2014 ולאחר מכן בבתי קולנוע נבחרים ב-21 בנובמבר. גרסאות ה-DVD והבלו-ריי שוחררו ב-17 בפברואר 2015 בהפצת Magnet Releasing (אנ'). Magnet Releasing (אנ') הציגה את בכורת הסרט ב-20 במרץ 2015 בשירות הזרמת המדיה נטפליקס. הכנסות הסרט ממדיה ביתית הסתכמו ב-$251,374.
ביקורות

האתר Rotten Tomatoes העניק לסרט ציון של 33% טריות על סמך 33 ביקורות.
האתר Metacritic העניק לסרט ציון של 38/100 על סמך 12 ביקורות.
הערות שוליים

↑  Jen Yamato, Hot Cannes Trailer: Magnet, Epic Catch Horror Anthology Threequel ‘V/H/S: Viral’, Deadline, ‏2014-05-13 (באנגלית אמריקאית)
↑  Jeff Sneider, Horror Anthology 'V/H/S: Viral' Picked Up by Magnet Releasing, TheWrap, ‏2014-05-13 (באנגלית אמריקאית)
↑  Brad Miska, Secret ‘V/H/S: Viral’ Segment Revealed!, Bloody Disgusting!, ‏2015-02-16 (באנגלית אמריקאית)
↑  Brad Miska, You’re Going to See Todd Lincoln’s ‘V/H/S Viral’ Segment!, Bloody Disgusting!, ‏2014-12-11 (באנגלית אמריקאית)
↑  V/H/S Viral, Box Office Mojo
1 2  V/H/S: Viral (2014) - Financial Information, The Numbers
↑  Brad Miska, ‘V/H/S Viral’ Unspools This October!, Bloody Disgusting!, ‏2014-07-08 (באנגלית אמריקאית)
↑  Evan Dickson, V/H/S: Viral Gorgeous Vortex Teaser Unveiled, Collider, ‏2015-02-16 (באנגלית)
↑  Brad Miska, ‘V/H/S Viral’ Is Now Available On Netflix Instant, Bloody Disgusting!, ‏2015-03-20 (באנגלית אמריקאית)
↑  V/H/S: Viral - Rotten Tomatoes, www.rottentomatoes.com, ‏2014-11-21 (באנגלית)
↑  V/H/S: Viral, www.metacritic.com (באנגלית)
| --- | --- |
בקרת זהויות :  MusicBrainz release group: 43a58ae5-c7dd-4eed-b7a1-753bd25fd632
אצטדיון 974

| --- | --- |

 שמות קודמים:  אצטדיון ראס אבו עבוד
 מיקום:  דוחה, קטר (מדינה) קטר
 קואורדינטות:  25°2′8″N 51°55′25″E﻿ / ﻿25.03556°N 51.92361°E﻿ / 25.03556; 51.92361
 אבן יסוד:  2018
 תקופת הפעילות:  30 בנובמבר 2021 – 5 בדצמבר 2022 (שנה)
 משטח:  דשא
 אדריכל:  אלברט ספיר
 מושבים:  44,089
  מפת מיקום  מפה מפורטת   (למפת דוחה מוגדלת) א-דעאין א-ריאן אל-וכרהאצטדיון 974(למפת דוחה רגילה) א-דעאין א-ריאן אל-וכרהאצטדיון 974  he tabBackground:;tabBorder:#aaa;defaultTab:0;
 
אצטדיון 974 (בערבית: استاد 974, לשעבר אצטדיון ראס אבו עבוד) היה אצטדיון כדורגל שהוקם בעיר דוחה בקטר כדי לקיים בו חלק ממשחקי גביע העולם בכדורגל 2022. האצטדיון נבנה בקיבולת של 40,000 מקומות ישיבה והוקם על אי מלאכותי. האצטדיון היה בעל עיצוב מודולרי, ובעת בנייתו השתמשו בחומרים ממוחזרים.
האצטדיון קרוי על שם 974 המכולות שהרכיבו אותו, וכמו כן מרמז לקידומת הטלפון של המדינה.
למרות שלא היה בשימוש שוטף מאז תום המונדיאל, אירח כמה מהמשחקים בהגביע הבין-יבשתי 2024.
האצטדיון גם אירח את משחק "גביע האלופות 2024" (הסופר קאפ הצרפתי בין האלופה למחזיקת הגביע) בין פ.ס.ז' ומונאקו שנדחה עד 5 בינואר 2025 בו זכתה פ.ס.ז'.
הערות שוליים

↑  "Qatar World Cup Stadiums Promise Eco-Friendly Soccer Utopia"
↑  Lizzie Crook, Demountable stadium built with shipping containers reaches completion in Qatar, dezeen.com, ‏24 November 2021 (באנגלית)
ערך זה הוא קצרמרבנושא אצטדיונים ומתקני ספורט ובנושא קטר. אתם מוזמנים לתרום לוויקיפדיה ו.
נבחרת ונצואלה בכדורסל

| --- | --- |
ונצואלה
 מידע כללי
 התאחדות:  FVB
 הצטרפות:  1938
 השתייכות:  פיב"א אמריקה
 דירוג פיב"א (26 בנובמבר 2024):  25      
  - ניקוד פיב"א:  460.0
 מאמן:  פרננדו דורו
 venezuela.basketball
 
 אליפות העולם בכדורסל
 הופעות:  5 (הראשונה ב-1990)
 ההישג הטוב:  מקום 11 (1990)
 המשחקים האולימפיים
 הופעות:  2 (הראשונה ב-1992)
 ההישג הטוב:  מקום עשירי (2016)
 אליפות אמריקה
 הופעות:  17 (הראשונה ב-1988)
 ההישג הטוב:  זהב: 2015  כסף: 1992   ארד: 2005
 
נבחרת הגברים של ונצואלה בכדורסל היא נבחרת הכדורסל הלאומית של ונצואלה ומנוהלת על ידי התאחדות הכדורסל של ונצואלה. הדירוג הנוכחי של נבחרת ונצואלה ברשימת הדירוג של פיב"א לנבחרות גברים, הוא המקום ה-25 בעולם, נכון ל-26 בנובמבר 2024, ללא שינוי לעומת דירוג קודם.
הישג השיא של הנבחרת הוא זכייתה באליפות אמריקה בכדורסל בשנת 2015 לאחר שניצחה במשחק הגמר 71-76 את ארגנטינה.
ונצואלה השתתפה פעמיים במשחקים האולימפיים והישג השיא שלה הוא המקום העשירי בשנת 2016.
הנבחרת התמודדה 5 פעמים באליפות העולם בכדורסל והישג השיא שלה במסגרת זו הוא המקום ה-11 בשנת 1990.
כל האולימפיאדות

| כדורסל במשחקים האולימפיים |
| --- | --- | --- | --- | --- |
| שנה | מיקום | משחקים | ניצחונות | הפסדים |
בריטניה 1948: לא העפילה
פינלנד 1952: לא העפילה
אוסטרליה 1956: לא העפילה
איטליה 1960: לא העפילה
יפן 1964: לא העפילה
מקסיקו 1968: לא העפילה
גרמניה המערבית 1972: לא העפילה
קנדה 1976: לא העפילה
ברית המועצות 1980: לא העפילה
ארצות הברית 1984: לא העפילה
קוריאה הדרומית 1988: לא העפילה
| ספרד 1992 | מקום 11 | 7 | 2 | 5 |
ארצות הברית 1996: לא העפילה
אוסטרליה 2000: לא העפילה
יוון 2004: לא העפילה
הרפובליקה העממית של סין 2008: לא העפילה
בריטניה 2012: לא העפילה
| ברזיל 2016 | מקום עשירי | 5 | 1 | 4 |
יפן 2020: לא העפילה
צרפת 2024: לא העפילה
ארצות הברית 2028: 
| סך הכל | 2 הופעות | 12 | 3 | 9 |
כל אליפויות העולם

| אליפות העולם בכדורסל |
| --- | --- | --- | --- | --- |
| שנה | מיקום | משחקים | ניצחונות | הפסדים |
ארגנטינה 1950: לא העפילה
ברזיל 1954: לא העפילה
צ'ילה 1959: לא העפילה
ברזיל 1963: לא העפילה
אורוגוואי 1967: לא העפילה
יוגוסלביה 1970: לא העפילה
פרגוואי 1974: לא העפילה
הפיליפינים 1978: לא העפילה
קולומביה 1982: לא העפילה
ספרד 1986: לא העפילה
| ארגנטינה 1990 | מקום 11 | 8 | 4 | 4 |
קנדה 1994: לא העפילה
יוון 1998: לא העפילה
| ארצות הברית 2002 | מקום 14 | 5 | 1 | 4 |
| יפן 2006 | מקום 21 | 5 | 1 | 4 |
טורקיה 2010: לא העפילה
ספרד 2014: לא העפילה
| הרפובליקה העממית של סין 2019 | מקום 14 | 5 | 2 | 3 |
| הפיליפיניםיפןאינדונזיה 2023 | מקום 30 | 5 | 0 | 5 |
קטר (מדינה) 2027: 
| סך הכל | 5 הופעות | 28 | 8 | 20 |
כל אליפויות אמריקה

| אליפות האמריקות בכדורסל |
| --- | --- | --- | --- | --- |
| שנה | מיקום | משחקים | ניצחונות | הפסדים |
פוארטו ריקו 1980: לא נרשמה
ברזיל 1984: לא נרשמה
| אורוגוואי 1988 | מקום שביעי | 6 | 0 | 6 |
| מקסיקו 1989 | מקום רביעי | 8 | 5 | 3 |
| ארצות הברית 1992 | מקום שני | 7 | 4 | 3 |
| פוארטו ריקו 1993 | מקום שישי | 7 | 3 | 4 |
| ארגנטינה 1995 | מקום תשיעי | 4 | 0 | 4 |
| אורוגוואי 1997 | מקום שביעי | 8 | 4 | 4 |
| פוארטו ריקו 1999 | מקום חמישי | 8 | 4 | 4 |
| ארגנטינה 2001 | מקום חמישי | 7 | 4 | 3 |
| פוארטו ריקו 2003 | מקום חמישי | 8 | 4 | 4 |
| הרפובליקה הדומיניקנית 2005 | מקום שלישי | 10 | 6 | 4 |
| ארצות הברית 2007 | מקום שמיני | 8 | 2 | 6 |
| פוארטו ריקו 2009 | מקום תשיעי | 4 | 1 | 3 |
| ארגנטינה 2011 | מקום חמישי | 8 | 4 | 4 |
| ונצואלה 2013 | מקום חמישי | 8 | 5 | 3 |
| מקסיקו 2015 | מקום ראשון | 10 | 6 | 4 |
| ארגנטינהקולומביהאורוגוואי 2017 | מקום תשיעי | 3 | 1 | 2 |
| ברזיל 2022 | מקום שביעי | 4 | 2 | 2 |
| ניקרגואה 2025 | העפילה |  |  |  |
| סך הכל | 17 הופעות | 118 | 55 | 63 |
הערות שוליים

↑  דירוג לנבחרות לאומיות גברים באתר פיב"א
ממס

חומצה אצטית
בקבוקי שטיפה מעבדתיים של אצטון ואתיל אלכוהול (אתנול)
ניטרובנזן
פטרול אתר
מֵמֵס (בריבוי: מְמִסִּים; באנגלית: solvent, סולבנט) הוא חומר שיש ביכולתו להמס חומר אחר (המומס). רוב הממסים הם נוזלים, אך אין ההגדרה מחייבת שהממס יהיה במצב צבירה נוזלי.
הממס והמומס יוצרים יחד תמיסה בתהליך ההמסה (solvation).
רוב הממסים הקיימים הם תרכובות אורגניות, כלומר תרכובות המכילות אטומי פחמן. אף על פי כן, ישנם ממסים אחרים שאינם שייכים לקטגוריה זו כגון: מים, אמוניה ואף כספית (שהיא מתכת נוזלית בטמפרטורת החדר המסוגלת להמיס לתוכה מתכות שונות וליצור אמלגם).
ממסים עשויים לשמש ליישומים ישירים כגון חיטוי או כמקור אנרגיה (בצורה של דלק), או לשימושים עקיפים, כגון דילול (של חומרי צבע), המסה (של חומרי ריח, מזון ותרופות) או תיווך (בסינתזות כימיות, כמחליפי חום וכאלקטרוליטיים בתאים חשמליים).
מיון של ממסים

ניתן למיין ממסים על בסיס תכונות כימיות ופיזיקליות שונות. שלוש השיטות הנפוצות ביותר הן:
מיון של ממסים > ההרכב הכימי של הממס

ממסים מולקולריים (molecular liquids) – ממסים המורכבים ממולקולות נייטרליות שהאטומים שלהן מחוברים בקשרים קוולנטים (כגון ממסים אורגנים).
ממסים יונים (ionic liquids) – מורכבים מצורנים טעונים חשמלית (קטיון ואניון).
ממסים אטומים (atomic liquids) – המבוססים על היסודות של הטבלה המחזורית (כגון כספית).
מיון של ממסים > היכולת לתרום יון מימן חיובי, הידרוניום (H+)

ממסים פרוטים (protic Solvents) – ממסים אלה מכילים אטומי מימן "חומציים" שעשויים להיקטף על ידי מולקולות אחרות בקלות. בדרך כלל, תרכובות השייכות לקבוצה זו מכילות אטום מימן שמחובר לאחד מהאטומים הבאים: חמצן, חנקן, זרחן, גופרית, סלניום, פלואור, כלור, ברום, יוד. דוגמה לממסים השייכים לקבוצה זו הם: מים, כהלים, תיולים, אמינים וחומצות קרבוקסיליות.
ממסים לא-פרוטים או אפרוטיים (aprotic solvents) – ממסים שאינם מכילי אטומי מימן, או שאטומי המימן בהן אינם נחשבים ל"חומציים". דוגמה למשפחות ממסים השייכות לקבוצה זו: אלקאנים, אלקנים, אלקינים, קטונים, אלדהידים ואסטרים. הממסים הלא-פרוטים משמשים ביישומים בהן נדרשת אדישות כימית גבוהה יותר של הממס, כגון בתאים אלקטרוכימיים הכוללים אנודות המבוססות על מתכות אלקליות פעילות, כגון ליתיום, נתרן, אשלגן. הממסים הלא-פרוטים מסוגלים להיות יציבים יחסית בנוכחות מתכות אלה. לו ייעשה שימוש בממס פרוטי, אזי תתרחש תגובה בה ייפלט גז מימן שאינו רצוי שייפלט בתוך סוללה. לדוגמה, אתנול (ממס פרוטי), בנוכחות נתרן (מתכת אלקלית פעילה) תביא ליצירת נתרן אתוקסיד (sodium ethoxide) ולפליטת גז מימן מהמערכת, על פי המשוואה הבאה:
\ 2Na(s)+2CH_{3}CH_{2}OH(l)\rightarrow 2NaCH_{3}CH_{2}O(s)+H_{2}(g)